જગદ્્ગુરુ શંકરાચાર્ય પાસે એક પ્રશ્ન આવ્યો કે ‘સંવાદ કિમ્ ભવિષ્યતિ?’ જગદ્્ગુરુ શંકરાચાર્યનો જવાબ હતો, ‘સંવાદ બોધાત્ ભવિષ્યતિ.’ સંવાદનો જન્મ બોધથી થાય છે. સંવાદનો જન્મ વિરોધથી નહીં થાય. જો સમાજમાં સંવાદ પ્રગટ કરવો હશે તો બોધથી થશે. સંવાદ કેવી રીતે પ્રગટ થાય છે? શંકરાચાર્ય કહે છે, ‘બોધત્.’ બોધથી. વિરોધથી સંવાદ નહીં થાય. વિરોધથી ઊર્જા ખતમ થતી જાય છે. અલબત્ત, ‘બોધ’ શબ્દ ભારે છે. અહીં બોધ એટલે સમજ; શીલવાન સમજ. એનાથી જન્મે છે સંવાદ, એવું આદિ જગદ્્ગુરુ શંકરાચાર્ય કહે છે.